2019. január 19. - OkosOtthonBolt
A Sonoff okoseszközökhöz ingyenesen elérhető eWeLink okostelefon app-ban már elérhető letöltésre a Sonoff S20 okoskonnektorokhoz kiadott legújabb, v2.6.1 verziószámú firmware, azaz alapszoftver.
Az eWeLink app-ban pár pillanat alatt egyszerűen elindíthatjuk a WiFi-n át való letöltést és a firmware telepítését az app jobb felső sarkában levő “…” ikont megérintve megjelenő menüben a “Settings” (beállítások) menüpontban.
Az új firmware verzió, melyet a Sonoff az elmúlt 1-2 hónapban folyamatosan kiadott minden termékéhez, már a Sonoff S20 okoskonnektorban is elérhető az időzített kikapcsolás, avagy az impulzuskapcsolás.
A Settings / Beállítások menüpontban az “enable inching duration” kapcsolóval aktiiválhatjuk a funkciót az okoskonnektoron, és az alatta levő “inching duration” mezőben adhatjuk meg millisecundum-ban (Android app) vagy másodpercben (iPhone app) az időtartamot.
Ha hosszabb időszakot adunk meg (pl. 15 perc), akkor innentől kezdve minden bekapcsolása után (legyen az a fizikai nyomógombról vagy app-ból való bekapcsolás, vagy esetleg más okoskészülékről való vezérlés) az okoskonnektor 15 perc múlva lekapcsol. A funkció hasznos többek között telefonok vagy más akkumulátorok töltésénél is, főként olyan akkumulátoroknál, ahol fontos, hogy ne töltsük túl a készüléket. De használhatjuk olyan háztartási eszközök automatikus kikapcsolására is (pl. kisebb teljesítményű vasaló, hajsütő, kisebb fűtőtest, kávéfőző stb.), melyeket csak bizonyos ideig akarunk használni, és nem szeretnénk bekapcsolva felejteni.
Ha pedig impulzuskapcsolásra van szükségünk, akkor adjuk meg a minimális 500ms-t (fél másodpercet) a beállításoknál, és minden bekapcsoláskor egy fél másodperces áramimulzust fog csak adni a konnektor a rákötött eszköznek.
2018. december 18. - OkosOtthonBolt
A mai blog egy friss személyes okosrelés élményemről számol be. Tizenpár év működés után pár hete megadta magát a ház bejáratához vezető lépcsőket megvilágító kültéri lámpák vezérlése. A mai blogban elmesélem, hogy hogyan javítottam meg és váltottam ki a hagyományos megoldást Sonoff okosrelével és Sonoff okoskapcsolóval.
A kinti világítás mindig is kétféle módon volt kapcsolható: egy előszobai kapcsolóról fixen fel vagy le lehetett kapcsolni a világítást, az épületen kívül pedig billenőkapcsolókkal (időrelével kombinált relékkel) lehetett 3-4 percre felkapcsolni a lámpákat, így a világítás aztán magától lekapcsolt.
Nos, az időrelés rész halt most meg, és bár a lámpa 3-4 perc után lekapcsolt, de utána azonnal ismét felkapcsolt, és így ment ez végtelen ciklusban. Hogy a villanyszámla ne szálljon el, átmenetileg lekapcsoltam a biztosítékot, de a család érthető módon rosszul viselte, hogy sötét van a bejárati ajtónál és az előszobában is, mivel közös volt a biztosíték. Némi házastársi nyomásgyakorlás után egy szombat délután nekiálltam megszerelni.
Miután a biztosítéktáblánál feltártam a relét és az időrelét, és 1 óra alatt kibogoztam, hogy melyik vezeték megy a lámpákhoz és melyik a kapcsolókhoz, nekiláthattam az új bekötésnek.
A Sonoff RF okos kapcsolórelét választottam relének, mivel ez alkalmas arra is, hogy a világítást a 4 gombos kis Sonoff távirányítóval a kocsiból kapcsoljam, amikor hazaérek, illetve az RF modulnak köszönhetően a lámpák kapcsolását a ház különböző részeiből a Sonoff T1 vezetéknélküli fali kapcsolóval vezetékezés nélkül is meg tudom oldani.
(Na és persze az ingyenes eWeLink app-ban, mint minden már Sonoff relé is, a Sonoff RF is beállítható időzített kapcsolásra, és távolról az app-ból is fel-lekapcsolható a relé.
Az új bekötésben (is) párhuzamosan kötöttem a benti fix kapcsolóval a relét, így a kapcsolóval fixen továbbra is kapcsolható maradt a világítás, a Sonoff eszközökkel pedig megoldottam a kinti időzítéses kapcsolást.
Hogy ne kelljen a Sonoff RF-re ráforrasztani a mostani billenőkapcsolót, a kinti billenőkapcsolót lecseréltem egy Sonoff T1 vezetéknélküli fali kapcsolóra, amit összepárosítottam 10 másodperc alatt a Sonoff RF relével. Majd felszereltem a falra kint (de esőtől védett, fedett helyre) a korábbi hagyományos billenőkapcsoló helyére egy Sonoff T1 RF-es, vezeték nélküli érintőkapcsolót, melyet szintén pár másodperc alatt párosítottam a Sonoff RF relével.
Utolsó lépésben a Sonoff RF relé beállításai között az APP-ban beállítottam, hogy a relé minden felkapcsolást követően 3 perc után kapcsoljon le, így külön időrelé nélkül is meg tudtam oldani az időzített lekapcsolást. Az időzítés ideje az app-ban fél másodperc és 1 óra között állítható, így később bármikor módosítani tudom egyszerűen a most 3 percre (az APP-ban 180000 ms-ban megadott) időzített lekapcsolást.
A dolog eredményképpen a kulcscsomómra tett kis távirányítóval már az udvarba érve fel tudom kapcsolni a lámpákat, és tetszőleges helyre tudok telepíteni vezetékezés nélkül (az RF hatótávján belül) fizikai kapcsolókat is.
Egy ügyfelünk tegnapi kérdése ihlette a mai blogbejegyzést. Azt kérdezte, hány RF-es, azaz rádiós távirányító kapcsolható hozzá a Sonoff okosvillamossági / okosotthon eszközökhöz.
Nos, a Sonoff kínálatában három olyan eszköz van, ami támogatja nem csak a WiFi-s kapcsolaton alapuló okostelefon app-ból való vezérlést, hanem a 433MHz-es rádiós távirányítókkal való ki-bekapcsolást is. Ezek:
Sonoff RF okosrelé,
Sonoff 4CH Pro négy áramkörös okosrelé,
Sonoff T1 EU 1C és 2C villanykapcsolók.
A Sonoff T1 EU okos villanykapcsolók a gyári specifikáció szerint 14 darab RF-es kapcsolatot támogatnak, azaz áramkörönként (tehát a csillárkapcsolónál lámpánként) összesen 14 db Sonoff RF távirányító, vagy T1 vezetéknélküli (RF-es) kapcsoló kapcsolható hozzájuk.
A vezetéknélküli kapcsoló különösen praktikus darab, a T1-es kapcsolókkal harmonizáló megjelenése belül lényegében egy rádiófrekvenciás távirányítót takar, kb 1 cm-es vastagságával bárhol a falra szerelhető, hiszen nincsenek a falba benyúló szerelvényei. A 14 kapcsolat bőven elegendő arra, hogy nagyobb lépcsőházak kapcsolását is megoldhatjuk velük vezetékezés nélkül.
Ami a Sonoff RF okosrelét illeti, ő ugyebár a Sonoff Basic belépő szintű relé RF-el is felszerelt nagytestvére.
A Sonoff RF is, mint ahogy a neve is mutatja, RF-et támogató eszköz, és hozzá is párosítható mind az imént bemutatott kapcsoló-alakú RF távvezérlő, mind pedig a négygombos Sonoff távirányító. A Sonoff RF gyári leírása szerint hozzá 1 darab távirányító kapcsolható, ám 3 távirányítóval végzett tesztjeink során gond nélkül hozzákapcsoltuk mindhárom távirányító 1-1 gombját, így ez a korlát vélhetően már megszűnt.
A harmadik RF távirányítást támogató Sonoff termék a márka csúcskategóriás reléje, a Sonoff 4CH Pro (nem összekeverendő a Sonoff 4CH-val!). Ehhez is hozzákapcsolhatjuA harmadik RF távirányítást támogató Sonoff termék a márka csúcskategóriás reléje, a Sonoff 4CH Pro (nem összekeverendő a Sonoff 4CH-val!). Ehhez is hozzákapcsolhatjuk akár a vezetéknélküli, RF-es kapcsolót, akár a távirányítót. Az utóbbi különösen praktikus kiegészítője a négyáramkörös relének, mivel a 4 gombos távirányítóval a relé mind a négy áramköréhez tudunk egy-egy gombot hozzárendelni.
A Sonoff 4CH Pro relé gyári leírása szerint mind a négy áramkörhöz egy-egy távirányítót tudunk rendelni, és ezt az R2-es (új, 2018-as) termékverziót tesztelve mi is meg tudjuk erősíteni. A Sonoff RF-el ellentétben itt valóban egy távirányító a korlát, egy második távirányító párosítása után az első megszűnik működni.k akár a vezetéknélküli, RF-es kapcsolót, akár a távirányítót. Az utóbbi különösen praktikus kiegészítője a négyáramkörös relének, mivel a 4 gombos távirányítóval a relé mind a négy áramköréhez tudunk egy-egy gombot hozzárendelni.
A Sonoff 4CH Pro relé gyári leírása szerint mind a négy áramkörhöz egy-egy távirányítót tudunk rendelni, és ezt az R2-es (új, 2018-as) termékverziót tesztelve mi is meg tudjuk erősíteni. A Sonoff RF-el ellentétben itt valóban egy távirányító a korlát, egy második távirányító párosítása után az első megszűnik működni.
A Sonoff okoskonnektora tökéletes megoldás a háztartási gépek, elektromos eszközök és konnektorba dugott lámpák okosvezérléséhez. Használatával kényelmesen távolról is bekapcsolhatjuk a kívánt készülékeket még mielőtt hazaérnénk, vagy lekapcsolhatjuk őket, miután elmentünk otthonról, kényelmesen időzíthetünk vele egyszeri vagy ismétlődő ki/bekapcsolást, hogy energiát és költséget takarítsunk meg. Reggel ébredéskor forró kávé vár minket, ha reggelre időzítjük vele a kávéfőző bekapcsolását, ellenőrizhetjük vele távolról, nem maradt-e bekapcsolva a vasaló, vagy vezérelhetjük vele az akvárium időközönként való keringetését vagy világítását is. Ciklusvezérlésre is alkalmas, például bekapcsolhatunk egy elektromos eszközt 2 órára, majd egy órára ki, és így tovább.
De a karácsony közeledtével ideális megoldást kínál az ünnepi díszkivilágítás vagy a karácsonyfa-izzók időzített és intelligens vezérlésére is.
A legegyszerűbb megoldás egy ismétlődő időzítés fix időpontokban való ki és bekapcsolásra.
Az időzítéseket a Sonoff S20-hoz elérhető ingyenes (Android-os és iOS-es) app-ban lehet pár kattintással beállítani.
Az egyszerűség kedvéért beállíthatunk például délután 4 körüli bekapcsolást, és este 11 óra körüli vagy ha éjszaka szeretnénk bekapcsolva hagyni, reggeli kikapcsolást. Összesen 8 féle időzítést állíthatunk be, így akár eltérő be- és kikapcsolást adhatunk meg hétköznapokra és hétvégi napokra.
Természetesen manuálisan bármikor felülbírálhatjuk az automatikus be- és kikapcsolásokat és kézzel is kapcsolhatjuk a világítást.
Díszkivilágítás napnyugtától napkeltéig
A Sonoff S20 konnektor vezérlését a fix időpontok helyett vagy mellett hozzákapcsolhatjuk az aktuális napnyugta és napkelte időpontjához is. Ehhez nincs másra szükség, mint a szintén ingyenes IFTTT app-ot bevonni a vezérlésbe. Az IFTTT app-ban létre tudunk hozzá pillanatok alatt egy olyan Applet-et, amiben a Weather Underground szolgáltatás Sunrise (napkelte) és Sunset (napnyugta) időpontaihoz kapcsoljuk a Sonoff konnektort vezérlő eWeLink app-ban a konnektor ki és bekapcsolását.
Ennek eredményeképpen, az épület díszkivilágításunk minden egyes nap az adott napi napnyugta és napkelte időpontja között lesz kivilágítva, nem kell az időpontokat a világosság változó időpontjához állandóan utánahangolni.
Kapcsoljon le a karácsonyfa-világítás ha nem vagyunk otthon
Az IFTTT segítségével az is pofonegyszerűen megoldható, hogy a karácsonyfa-világítás automatikusan lekapcsoljon, ha elmegyünk otthonról és felkapcsolva várjon, amikor hazaérünk. Ehhez is az IFTTT app nyújt egyszerű megoldást: az alkalmazás a telefonunk GPS pozíciója alapján, vagy esetleg a telefonunk otthoni WiFi-re kapcsolódása alapján tudja megállapítani, hogy otthon vagyunk-e.
Távirányítás mobiltelefonról
Persze az automatizálás mellett a mobiltelefonos app-ról mi is bármikor fel vagy le tudjuk kapcsolni a világítást. Ezt a funkciót felhasználhatjuk szenteste a fa világításának felkapcsolására, akár a telefonról, akár timer-rel időzítve. Kisgyermekeknél garantált a siker a varázslatos kivilágítás kapcsán.
Sonoff S20 okoskonnektor a webáruházban
2018. október 20. - OkosOtthonBolt
OTA = over-the-air = vezeték nélküli, interneten keresztüli
firmware = gyári beégetett alapszoftver, mely az eszközt vezérli
Az elmúlt pár napban sokaknek feltűnhetett, hogy a Sonoff újabb gyári alapszoftver verziót adott ki egy sor eszköz számára, belertve a reléket és az okoskapcsolókat is. A 2.6.0 firmware verzió kapcsán alább bemutatom a Sonoff eszközök szoftverfrissítésének a módját.
A Sonoff WiFi-fel felszerelt okoseszközei kivétel nélkül mind támogatják az OTA firmware frissítést, azaz az interneten keresztüli gyári alapszoftver frissítését. A frissítés nem automatikus, azaz a Sonoff eszköz saját magát nem fogja frissíteni, de pár mozdulattal el tudjuk indítani az eszközök frissítését és telepítését.
Ehhez nincs más dolgunk, mint a Sonoff okosotthon eszközök vezérlésére használt, ingyenes gyári eWeLink szoftvert elindítani, és az eszköz nevére kattintva megnyitni az eszköz részletes nézetét.
A képernyő felső részén piros színű szöveg arról tájékoztat minket, hogy a gyári alapszoftvert frissíteni tudjuk.
A jobb felső sarokban levő “…” ikonra kattintva megjelenik egy menü, ahol a Settings (Beállítások) menüpontot kell a frissítés elindításához megnyitnunk.
A második sorban a jelenlegi szoftver verziót (2.0.2) láthatjuk, valamint, hogy letöltésre ajánlja a gyártó a legfrissebb 2.6.0 verziót.
A sok jobb oldalán levő kis nyilat tartalmazó ikont megérintve indíthatjuk el a szoftver letöltését.
Egy felugró ablak kérni fogja a megerősítésünket, hogy tényleg frissíteni szeretnénk az alapszoftvert.
Az OK gombbal indíthatjuk a frissítést.
A Beállítások menüből kilépve, visszatérve az eszköz fő képernyőjére felül látjuk a letöltés és telepítés előrehaladását a százalékos érték változása alapján.
Nyugodtan elindíthatjuk egyszerre több eszköz frissítését is, párhuzamosan több eszköz frissítése is elvégezhető, mint ahogy a második képen az eszközlistában is látszik a frissítések státusza.
Érdemes tudni, hogy a frissítések ideje alatt a frissített eszközöket nem tudjuk az app-pal vezérelni: sem ki/be kapcsolni, sem a beállításokat változtatni.
Ha megvárjuk a Sonoff eszköz fő képernyőjén, hogy a frissítés letöltődjön és lefusson, akkor egy ilyen visszaigazoló üzenetet láthatunk rövid időre megjelenni a képernyőn a sikeres telepítésről. (És a sikeretelenről is egy hasonlót, ha nem sikerült telepítenie.)
Nem lesz ott sokáig, magától eltűnik, úgyhogy nem érdemes rá várni vagy figyelni. Ha később ellenőrizzük minden eszköznél, hogy a legfrissebb verzió látható-e már a Settings (Beállítások) képernyőn, az pont elegendő. A második képen látszik, hogy a jelenlegi verzió (2.6.0) mellett a “Latest version” (Legfrissebb verzió) áll asz eszköznél.
Arra viszont érdemes figyelni, hogy az eszköz szoftverfrissítése után az eszköz milyen állapotba áll, mivel az eszköz valószínűleg az áramszünetek esetére megadott státuszba kerül a frissítés után. Így előfordulhat, hogy egy bekapcsolt eszköz a szoftverfrissítés után kikapcsolt állapotban indul újra, és be kell avatkoznunk, hogy a relét, konnektort vagy lámpakapcsolót ki vagy bekapcsoljuk a szoftverfrissítés után.
A verziófrissítés kifejezetten gyors művelet, az otthoni összes (pártucatnyi) eszközt (relék, kapcsolók, konnektorok) kb. 15 perc alatt frissítettem.
Ha egy eszközön a frissítés meghiúsult – jellemzően a szerverrel való kapcsolat pillanatnyi megszakadása miatt -, akkor a frissítést újra le kell futtatni. Tegnap kb. az eszközök 5%-ánál kellett a frissítést újra elindítanom, mert nem futott le teljesen.
2018. október 18. - OkosOtthonBolt
> Sonoff DR az okosotthon webáruházban
2018. szeptember 26. - OkosOtthonBolt
A Sonoff WiFi-s okos villanykapcsolói, okosreléi és okoskonnektorai vezérléséhez az eWeLink nevű ingyenes okostelefon App-ot biztosítja. Az App iOS (Apple) és Android készülékekre is elérhető.
Kérdezik azonban tőlünk időről-időre, hogy PC-ről hogyan lehetne Sonoff készülékeket vezérelni vagy beállítani. Nos, ha a Sonoff eszközön a gyári firmware fut, azaz nincs Tasmota-val vagy más szabad forráskódú szoftverrel felülírva, akkor ezt csak PC-s Android-os emulátorral lehet megoldani, mivel PC-alkalmazást vagy PC-ről is elérhető webes felületet a Sonoff nem biztosít jelenleg az okoseszközök beállítására vagy vezérlésére.
Az alábbiakban a BlueStacks nevű Android emulátor működését mutatom be. Ez gyakorlatilag a PC (vagy Mac) képernyőjére varázsol egy virtuális Android-os tabletet, amire egy Android telefonhoz vagy tablet-hez hasonlóan telepíthetünk Android-os App-okat a PlayStore-ból.
(Akinek a BlueStacks nem jön be, az kipróbálhatja a Droid4x Android-emulátor megoldást is.)
A Bluestacks-nek e blog írásakor a v4.30.53 a legfrissebb verziója, ami a https://www.bluestacks.com/ oldalról ingyenesen letölthető.
Ha ezzel a verzióval esetleg nem működne az eWeLink, amit bizonyos PC-ken tapasztaltam én is, akkor az előző v3.54.65.1755 verziót érdemes megpróbálni, ami innen tölthető le.
Telepítés és első elindítás után a Bluestacks automatikusan kérni fog egy Google login-t, mellyel utána a Play áruházból letölthetjük az emulátorban az eWeLink App-ot.
Telepítést követően az App indítható az emulátorban.
Az App a mobiltelefonon megszokott módon indul el: ki kell választanunk az orszégot a listából, kéri a regisztrációkor megadott email címünket és a jelszavunkat, majd némi homokóra után betölti a Sonoff Amazon Cloud-ban host-olt szerveréről a mobiltelefonon korábban regisztrált Sonoff készülékeink listáját.
A Sonoff eszközök ki/bekapcsolása, beállítása innentől a megszokott módon történik.
Egyetlen korlátja van a PC-emulátoros Sonoff vezérlésnek: a képernyő alján található + gombbal nem tudunk további eszközöket hozzáadni, erre továbbra is csak mobiltelefonon van lehetőség.